Document ID: /roh_data/filtered/fineweb-2-filterrobots_roh.jsonl.gz/60292

Cassetta da musica (MC)
La cassetta è segiramain il med da reproducir musica il pli derasà ed il pli democratic. En blers pajas, oravant tut era dal terz mund, è la cassetta restada enfin oz il portatun il pli cumprà. Dal 1963 ha Philips purtà l'emprima MC sin il martgà e gia in onn suenter pudevan ins cumprar las cassettas dapertut. Las cassettas han dus gronds avantatgs: d'ina vart l'utilisaziun fitg simpla per registrar ella, da l'autra vart ils custs fitg pitschens che garanteschan che mintgin po sa prestar da far sasez registraziuns.